text: Vadehavs-bøffer er et varemærke
  24 juli 2012 kl. 09.27
  Vadehavs-bøffer er nu blevet et EU-beskyttet varemærke på linie med champagne og parmesan-ost. Og de vestjyske kvægopdrættere jubler.
  Glem alt om eksklusivt kobekød og moderigtige tunbøffer. Kødet fra de såkaldte vadehavs-køer, som græsser på den jyske vestkyst, har nemlig opnået særlig EU-beskyttelse, så det nu er et varemærke på samme niveau som champagne fra Frankrig, parmesanost fra Parma og fetaost fra Grækenland. Og dét er altså en nyhed, der får de vestjyske kvægopdrættere til at juble:
  - Det giver os et godt stempel på et godt produkt, som vi har, siger Andreas Andreasen, der repræsenterer en sammenslutning af lokale landmænd, ifølge Reuters.
  